พระราชกฤษฎีกากำหนดเขตที่ดิน ในท้องที่ตำบลห้วยแก้ว ตำบลบ้านสหกรณ์ ตำบลออนกลาง กิ่งอำเภอแม่ออน อำเภอสันกำแพง และตำบลห้วยทราย ตำบลร้องวัวแดง ตำบลออนใต้ ตำบลแช่ช้าง อำเภอสันกำแพง จังหวัดเชียงใหม่ ให้เป็นเขตปฏิรูปที่ดิน พ.ศ. 2543
พระราชกฤษฎีกา
พระราชกฤษฎีกา
กำหนดเขตที่ดิน
ในท้องที่ตำบลห้วยแก้ว ตำบลบ้านสหกรณ์
ตำบลออนกลาง
กิ่งอำเภอแม่ออน อำเภอสันกำแพง และตำบลห้วยทราย
ตำบลร้องวัวแดง
ตำบลออนใต้ ตำบลแช่ช้าง
อำเภอสันกำแพง
จังหวัดเชียงใหม่
ให้เป็นเขตปฏิรูปที่ดิน
พ.ศ. ๒๕๔๓
 

ภูมิพลอดุลยเดช ป.ร.
ให้ไว้ ณ วันที่ ๗
กุมภาพันธ์ พ.ศ. ๒๕๔๓
เป็นปีที่ ๕๕
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรกำหนดเขตที่ดิน ในท้องที่ตำบลห้วยแก้ว
ตำบลบ้านสหกรณ์ ตำบลออนกลาง กิ่งอำเภอแม่ออน อำเภอสันกำแพง และตำบลห้วยทราย
ตำบลร้องวัวแดง ตำบลออนใต้ ตำบลแช่ช้าง อำเภอสันกำแพง จังหวัดเชียงใหม่
ให้เป็นเขตปฏิรูปที่ดิน

อาศัยอำนาจตามความในมาตรา ๒๒๑
ของรัฐธรรมนูญแห่งราชอาณาจักรไทยและมาตรา ๒๕ วรรคหนึ่ง
แห่งพระราชบัญญัติการปฏิรูปที่ดินเพื่อเกษตรกรรม พ.ศ. ๒๕๑๘ จึงทรงพระกรุณาโปรดเกล้าฯ
ให้ตราพระราชกฤษฎีกาขึ้นไว้ ดังต่อไปนี้

มาตรา ๑
พระราชกฤษฎีกานี้เรียกว่า พระราชกฤษฎีกากำหนดเขตที่ดินในท้องที่ตำบลห้วยแก้ว
ตำบลบ้านสหกรณ์ ตำบลออนกลาง กิ่งอำเภอแม่ออน อำเภอสันกำแพงและตำบลห้วยทราย
ตำบลร้องวัวแดง ตำบลออนใต้ ตำบลแช่ช้าง อำเภอสันกำแพง จังหวัดเชียงใหม่ ให้เป็นเขตปฏิรูปที่ดิน
พ.ศ. ๒๕๔๓

มาตรา ๒[๑]
พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓
ให้ที่ดินในท้องที่ตำบลห้วยแก้ว ตำบลบ้านสหกรณ์ ตำบลออนกลางกิ่งอำเภอแม่ออน
อำเภอสันกำแพง และตำบลห้วยทราย ตำบลร้องวัวแดง ตำบลออนใต้ ตำบลแช่ช้าง
อำเภอสันกำแพง จังหวัดเชียงใหม่ ภายในแนวเขตตามแผนที่ท้ายพระราชกฤษฎีกานี้
เป็นเขตปฏิรูปที่ดิน

มาตรา ๔
ให้รัฐมนตรีว่าการกระทรวงการคลัง รัฐมนตรีว่าการกระทรวงเกษตรและสหกรณ์
และรัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้


รับสนองพระบรมราชโองการ
ชวน หลีกภัย
นายกรัฐมนตรี
[เอกสารแนบท้าย]

๑. พระราชกฤษฎีกากำหนดเขตที่ดิน ในท้องที่ตำบลห้วยแก้ว
ตำบลบ้านสหกรณ์ตำบลออนกลาง กิ่งอำเภอแม่ออน อำเภอสันกำแพง และตำบลห้วยทราย ตำบลร้องวัวแดง
ตำบลออนใต้ ตำบลแช่ช้าง อำเภอสันกำแพง จังหวัดเชียงใหม่ ให้เป็นเขตปฏิรูปที่ดิน พ.ศ.
๒๕๔๓

(ดูข้อมูลจากภาพกฎหมาย)
หมายเหตุ :- เหตุผลในการประกาศใช้พระราชกฤษฎีกาฉบับนี้ คือ
เนื่องจากในท้องที่ตำบลห้วยแก้ว ตำบลบ้านสหกรณ์ ตำบลออนกลาง กิ่งอำเภอแม่ออน
อำเภอสันกำแพง และตำบลห้วยทราย ตำบลร้องวัวแดง ตำบลออนใต้ ตำบลแช่ช้าง
อำเภอสันกำแพง จังหวัดเชียงใหม่ มีเกษตรกรผู้ไม่มีที่ดินประกอบเกษตรกรรมเป็นของตนเอง
หรือมีที่ดินเล็กน้อยไม่เพียงพอแก่การครองชีพ
หรือต้องเช่าที่ดินของผู้อื่นประกอบเกษตรกรรมอยู่เป็นจำนวนมาก
สมควรกำหนดเขตที่ดินในท้องที่ดังกล่าวให้เป็นเขตปฏิรูปที่ดิน จึงจำเป็นต้องตราพระราชกฤษฎีกานี้































วิภา/ปรับปรุง
๑๘ กุมภาพันธ์ ๒๕๔๘





[๑] ราชกิจจานุเบกษา
เล่ม ๑๑๗/ตอนที่ ๙ ก/หน้า ๓๒/๑๗ กุมภาพันธ์ ๒๕๔๓